CELEX: E2004J0008
Language: el
Date: 2005-07-01 00:00:00
Title: Απόφαση του Δικαστηρίου, της  1ης Ιουλίου 2005 , στην υπόθεση Ε-8/04 Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν  (Δικαίωμα εγκατάστασης — Υποχρέωση μόνιμης κατοικίας για ένα από τα μέλη του Διοικητικού και του Διευθυντικού Συμβουλίου τραπεζών)

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/15
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 1ης Ιουλίου 2005
   στην υπόθεση Ε-8/04 Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   
      (Δικαίωμα εγκατάστασης — Υποχρέωση μόνιμης κατοικίας για ένα από τα μέλη του Διοικητικού και του Διευθυντικού Συμβουλίου τραπεζών)
   
   (2006/C 45/11)
   Στην υπόθεση Ε-8/04, Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν — Προσφυγή με την οποία ζητείται απόφαση του Δικαστηρίου της ΕΖΕΣ κατά την οποία το Πριγκιπάτο του Λιχτενστάιν παρέλειψε να εκπληρώσει τις υποχρεώσεις του που απορρέουν από το άρθρο 31 της συμφωνίας για τον Ευρωπαϊκό Οικονομικό Χώρο, με τη διατήρηση σε ισχύ του άρθρου 25 του τραπεζικού νόμου (Gesetz vom 21 Oktober 1992 über die Banken und Finanzgesellschaften), σύμφωνα με το οποίο επιβάλλεται υποχρέωση μόνιμης κατοικίας τουλάχιστον για ένα από τα μέλη του Διοικητικού και του Διευθυντικού Συμβουλίου τράπεζας εγκατεστημένης στο έδαφός του, το Δικαστήριο, αποτελούμενο από τον Carl Baudenbacher, Πρόεδρο, τους Per Tresselt (δικαστή-εισηγητή) και Thorgeir Örlygsson, δικαστές, εξέδωσε απόφαση την 1η Ιουλίου 2005, το διατακτικό της οποίας έχει ως εξής:
   
               1.
            
            
               Δηλώνει ότι το Πριγκιπάτο του Λιχτενστάιν παρέλειψε να εκπληρώσει τις υποχρεώσεις του που απορρέουν από το άρθρο 31 της συμφωνίας για τον Ευρωπαϊκό Οικονομικό Χώρο, με τη διατήρηση σε ισχύ του άρθρου 25 του τραπεζικού νόμου (Gesetz vom 21 Oktober 1992 über die Banken und Finanzgesellschaften), σύμφωνα με το οποίο επιβάλλεται υποχρέωση μόνιμης κατοικίας τουλάχιστον για ένα από τα μέλη του Διοικητικού και του Διευθυντικού Συμβουλίου τράπεζας εγκατεστημένης στο έδαφός του.
            
         
               2.
            
            
               Διατάσσει το Πριγκιπάτο του Λιχτενστάιν να καταβάλει τα δικαστικά έξοδα.